Suriyadagi muxolifat kuchlari vakilining ma’lum qilishicha, Rossiyaga tegishli harbiy vertolyot muxolifat vakillari tomonidan urib tushirilgan. Ma’lum qilinishicha, vertolyotga tankka qarshi raketa vositasida urib tushirilgan. Taxmin qilinishicha, bu vertolyotdagilar Su-24 samolyoti uchuvchilarini qidirayotgan bo‘lgan. Bundan oldinroq, Rossiya harbiy vertolyotlari Suriyada qulagan Su-24 uchuvchilarini qidirayotgani xabar qilingandi. Biroz oldinroq, samolyotdan katapulta qilingan uchuvchilarning ikkisi ham halok bo‘lgani ma’lum qilindi. Eslatib o‘tamiz, 24 noyabr, seshanba kuni Turkiya Rossiyaning Su-24 bombardimonchi samolyotini o‘z havo hududini buzib kirgani uchun urib tushirdi. Rossiya Mudofaa vazirligi vakillarining ta’kidlashicha, samolyot faqat Suriya hududida parvoz qilgan.